CELEX: E2005J0001
Language: da
Date: 2005-11-25
Title: Domstolens dom af  25. november 2005  i sag E-1/05 — EFTA-Tilsynsmyndigheden mod Kongeriget Norge  (En kontraherende parts manglende opfyldelse af forpligtelser — Livsforsikringstjenester — Frihed til at udbyde tjenesteydelser og etableringsret — Artikel 33 i direktiv 2002/83/EF — Motivering for begrænsning baseret på hensyn til almenvellet — Proportionalitet)

9.3.2006   
            
            
               DA
            
            
               Den Europæiske Unions Tidende
            
            
               C 57/24
            
         
      DOMSTOLENS DOM
   
   af 25. november 2005
   i sag E-1/05
   EFTA-Tilsynsmyndigheden mod Kongeriget Norge
   
      (En kontraherende parts manglende opfyldelse af forpligtelser — Livsforsikringstjenester — Frihed til at udbyde tjenesteydelser og etableringsret — Artikel 33 i direktiv 2002/83/EF — Motivering for begrænsning baseret på hensyn til almenvellet — Proportionalitet)
   
   (2006/C 57/09)
   I sag E-1/05 EFTA-Tilsynsmyndigheden mod Kongeriget Norge afsagde domstolen dom den 25. november 2005. EFTA-Tilsynsmyndigheden havde anmodet domstolen om at fastslå, at Kongeriget Norge havde undladt at opfylde sine forpligtelser efter artikel 33 i Europa-Parlamentets og Rådets direktiv 2002/83/EF af 5. november 2002 vedrørende livsforsikring, som der henvises til i punkt 11 i bilag IX til EØS-aftalen, som tilpasset EØS-aftalen ved den tilhørende protokol 1. Domstolen var sammensat af Carl Baudenbacher, præsident, Per Tresselt og Thorgeir Örlygsson (refererende dommer), dommere. Dommen lyder:
   
               1.
            
            
               EFTA-domstolen erklærer, at Kongeriget Norge ved at bibeholde bestemmelserne i afsnit 3.2 i den norske forordning nr. 1167 af 21. november 1989 om fordeling af omkostninger, tab, indtægter osv. mellem forsikringsselskaber i en koncern og mellem forsikringsselskabers filialer og kontrakter sammenholdt med afsnit 10 i den norske forordning nr. 827 af 22. september 1995 om forsikringstjenester og oprettelse af filialer til et forsikringsselskab med hovedkontor i et andet EØS-land har undladt at opfylde sine forpligtelser ifølge artikel 33 i Europa-Parlamentets og Rådets direktiv 2002/83/EF af 5. november 2002 vedrørende livsforsikring, som der henvises til i punkt 11 i bilag IX til EØS-aftalen.
            
         
               2.
            
            
               Kongeriget Norge skal betale sagsomkostningerne.